paragraph_text: Vlasnik kluba je Louis Nicollin, francuski poduzetnik i na tom je mjestu od 1974. godine. Za klub je kroz povijest igralo nekoliko poznatih nogometaša, među ostalima i Laurent Blanc, trenutni izbornik francuske nogometne reprezentacije. Blanc je također i vodeći klupski strijelac. Eric Cantona, Roger Milla i Carlos Valderrama su također u svojoj karijeri nosili dresove Montpelliera. Godine 2001. osnovana je ženska nogometna momčad Montpelliera.